kardosdrur/scandi-wiki huggingface dataset:
Martin Kaymer

Martin Kaymer (født 28. december 1984 i Düsseldorf, Vesttyskland) er en tysk golfspiller, der (pr. oktober 2010) står noteret for syv Europa Tour-sejre gennem sin professionelle karriere. Hans bedste resultat i en Major-turnering er hans sejr ved US PGA Championship i 2010.

Kaymer blev i 2010, 2012, 2014 og 2016 udtaget til det europæiske hold ved Ryder Cup.

Turneringssejre 
 2008: Abu Dhabi Golf Championship
 2008: BMW International Open
 2009: Open de France ALSTOM
 2009: Barclays Scottish Open
 2010: Abu Dhabi Golf Championship
 2010: US PGA Championship
 2010: KLM Open

Eksterne henvisninger 
 Spillerinfo

Golfspillere fra Tyskland
Personer fra Düsseldorf
Jan Michaelsen (journalist)

Jan Michaelsen (født 14. marts 1949, død 10. december 2019 ) var en dansk journalist, der også var meget aktiv under 1960'ernes ungdomsoprør.

I slutningen af 1960'erne skrev Michaelsen i ungdomsoprørets blade Superlove og Wheel, og var redaktør af undergrundsbladet Rotten. Han startede sammen med Preben Meedom den danske provo-bevægelse, deltog i happeningen med at besætte Fugleøen i Sortedamssøen, var leder af gruppen Revolutionær Aktion, blev senere journalist ved Land og Folk, Aktuelt, samt Ekstra Bladet. Han har også været kommunalbestyrelsesmedlem for Venstresocialisterne på Frederiksberg.

I Superlove skrev Michaelsen i 1968:

 
Michaelsen var med i en aktionskomité (Aktionskomiteen af 7. maj 1969), der i 1969 efter gadekampene ved Saga-biografen på Vesterbro udsendte følgende erklæring:

De øvrige underskrivere var Lars Hutters, trotskist og VS-politiker, Finn Ejnar Madsen, maoist og fhv. trotskist og så tilknyttet Kommunistisk Ungdoms Forbund, leder af De Danske Rødgardister, samt Gert Rasmussen fra Kommunistisk Ungdoms Forbund (KUF) og Kommunistisk Arbejdskreds (KAK).

Michaelsen blev i 1969 varetægtsfængslet under mistanke for at være leder af den såkaldte Trotylbande, der havde stjålet 5 kg trotyl og angiveligt planlagde at anvende disse til angreb på jyske virksomheder. Han blev senere frikendt og tilkendt erstatning for uberettiget varetægtsfængsling.

Jan Michaelsen blev i 1970 journalistelev på dagbladet Aktuelt. I 1977 blev Michaelsen ansat på Ekstra Bladet først som kriminalreporter og fra 1979 som erhvervsreporter. I 1980 modtog Jan Michaelsen og Henning Thøgersen Victorprisen og i 1981 Cavlingprisen for deres dækning af Jan Bonde Nielsen-sagen. Michaelsen blev dog senere i dette årti fyret, fordi han have købt en aktie i det børsnoterede Gredana og samtidig skrev om hovedaktionæren, finansmanden Jan Bonde Nielsens økonomiske forhold. Han blev senere genansat, og i 1992 udnævnt til leder af Ekstra Bladets erhvervsredaktion. I 1993 og 2001 blev han nomineret til Cavlingprisen for dybdeborende journalistik.

Noter 

Journalister fra Danmark
Journalister ved Ekstra Bladet
Kommunalbestyrelsesmedlemmer fra VS
Medlemmer af Frederiksberg Kommunalbestyrelse
Danskere i 1900-tallet
Danskere i 2000-tallet
Cavlingprismodtagere
Rory McIlroy

Rory McIlroy (født 4. maj 1989 i Holywood, Nordirland) er en nordirsk golfspiller, der (pr. juni 2022) står noteret for 14 Europa Tour- og 23 PGA Tour-sejre gennem sin professionelle karriere. McIlroy vandt den 19. juni 2011 sin første Major, da han sluttede som nummer et i US Open. McIlroys er tidligere sluttet som nummer tre ved både US Open og US PGA Championship. Han vandt i 2014 både British Open og PGA Championship.
Han er nu noteret for 4 major sejre og 32 sejre verden over.

McIlroy blev i 2010-2012-2014-2016-2018-2021 udtaget til det europæiske hold til Ryder Cuppen.

I 2011 lavede han den bedste score nogensinde på PGA Touren i en major turnering.

Rory McIlroy gik den laveste finalerunde nogensinde til Masters 2022.

Privat liv
McIlroy har tidligere dannet par med den danske tennisspiller Caroline Wozniacki.

Referencer

Eksterne henvisninger 

  
 

Golfspillere fra Nordirland
Golfspillere ved sommer-OL 2020
Eric Griffiths

Eric Ronald Griffiths (31. oktober 1940 – 29. januar 2005) var en walisisk musiker, som var den første guitarist i The Quarrymen, foreløberen til The Beatles. Han forlod gruppen i sommeren 1958 og arbejdede herefter indenfor fængselsvæsenet det meste af sit liv. 

I 1997 mødtes han med de tilbageværende Quarrymen-medlemmer på ny, og sammen fik de udgivet et nyt album som endte med at blive en betydelig succes. Gruppen var efterfølgende ofte på turne frem til 2004. Griffiths døde af kræft i sit hjem i Edinburgh i 2005.

Eksterne henvisninger 
 John Lennon's Original Quarrymen 

Musikere fra Storbritannien
Personer døde af kræft
Ross Fisher

Ross Daniel Fisher (født 22. november 1980 i Ascot, England) er en engelsk golfspiller, der (pr. oktober 2010) står noteret for fire sejre på Europa Touren gennem sin professionelle karriere. Hans bedste resultat i en Major-turnering er en 5. plads, som han opnåede ved US Open i år 2009.

Fisher repræsenterede i 2010 det europæiske hold ved Ryder Cuppen.

Turneringssejre 
 2007: The KLM Open
 2008: European Open
 2009: Volvo World Match Play Championship
 2010: 3 Irish Open

Eksterne henvisninger 

  
 

Golfspillere fra England
Peter Hanson

Peter Hanson (født 4. oktober 1977 i Svedala, Sverige) er en svensk golfspiller, der (pr. oktober 2010) står noteret for fire sejre på Europa Touren gennem sin professionelle karriere. Hans bedste resultat i en Major-turnering er en 16. plads, som han opnåede ved US Open i år 2010.

Hanson repræsenterede i 2010 og 2012 det europæiske hold ved Ryder Cuppen.

Europa Tour-sejre 
 2005: Jazztel Open de España en Andalucía
 2008: SAS Masters
 2010: Iberdrola Open Cala Millor Mallorca
 2010: Czech Open

Eksterne henvisninger 
 

Golfspillere fra Sverige
Charles Booth

Charles Booth (født 30. marts 1840 i Liverpool, død 23. november 1916 i Leicestershire) var en engelsk filantrop og forsker indenfor sociale forhold. Hans dokumentariske skildringer af arbejderklassens liv i London i slutningen af 1800-tallet medførte, at den engelske regering greb ind mod fattigdommen tidligt i 1900-tallet.

Personer fra Liverpool
Filantroper fra Storbritannien

Briter i 1800-tallet
Briter i 1900-tallet
Æresdoktorer ved University of Oxford
M/F Odin Sydfyen

M/F Odin Sydfyen er en passager- og godsfærge, der 2012-2015 sejlede på ruten Bøjden-Fynshav. Inden da sejlede den mellem Spodsbjerg og Tårs. I 2015 blev den solgt til et finsk rederi.

Eksterne henvisninger 

 Skibet på faergejournalen.dk
 faergelejet.dk: Odin Sydfyen
 marinetraffic.com: Odin Sydfyen
 FaergeGalleriet.dk: Odin Sydfyen

Færger i Danmark
Hunter Mahan

Hunter Myles Mahan (født 17. maj 1982 i Orange, Californien, USA) er en amerikansk golfspiller, der (pr. oktober 2010) står noteret for tre PGA Tour-sejre gennem sin professionelle karriere. Hans bedste resultat i en Major-turnering er en 6. plads, som han har opnået ved både US Open og British Open.

Mahan har to gange, i 2008 og 2010, repræsenteret det amerikanske hold ved Ryder Cuppen.

PGA Tour-sejre 
 2007: Travelers Championship
 2010: Waste Management Phoenix Open
 2010: WGC-Bridgestone Invitational

Eksterne henvisninger 
 Mahans egen hjemmeside 
 Spillerinfo 

Golfspillere fra USA
Personer fra Californien
Bubba Watson

Gerry "Bubba" Watson (født 5. november 1978 i Bagdad, Florida, USA) er en amerikansk golfspiller, der (pr. juni 2022) står noteret for 12 PGA Tour-sejre gennem sin professionelle karriere. Bubba Watson har tidligere været den længstslående spiller på PGA Touren, og i 2006, 2007, 2008 og 2012 blev han den spiller på PGA Touren med de længste drives i gennemsnit.

Watson har to gange, i 2012 og 2014, vundet Masters, og han er især kendt for sit hook-slag, der sikrede ham hans første Masters-sejr.

Watson var i 2010, 2012, 2014 og 2018 en del af det amerikanske hold ved Ryder Cuppen.

PGA Tour-sejre 
 2010: Travelers Championship
 2011: Zurich Classic
 2011: Farmers Insurance Open
 2012: Masters Champion

Eksterne henvisninger 
 Spillerinfo 

Golfspillere fra USA
Personer fra Florida
Paradise, Hawaiian Style (album)

Paradise, Hawaiian Style er en LP-plade med Elvis Presley, udsendt på RCA med nummeret RCA LSP-3643.

Albummet rummer soundtracket fra Presley-filmen Paradise, Hawaiian Style og kom på gaden i juni 1966, samtidig med premieren på filmen. Alle sangene er indspillet hos Radio Recorders i Hollywood over to indspilningssessions, 26. & 27. juli og 2. – 4. august 1965.

Personerne bag albummet 
Folkene bag LP'en er:

 Elvis Presley, sang
 Scotty Moore, guitar
 Barney Kessel, guitar
 Charlie McCoy, guitar
 Howard Roberts, guitar
 Alton Hendrickson, guitar
 Bernie K. Lewis, steel guitar
 Larry Muhoberac, klaver
 Ray Siegel, bas
 Keith Mitchell, bas
 D.J. Fontana, trommer
 Hal Blaine, trommer
 Milton Holland, trommer
 Victor Feldmen, trommer
 The Jordanaires, kor
 The Mello Men, kor

Sangene 
Der var indlagt i alt 9 sange med Elvis Presley i filmen. Det sidste nummer på pladen, "Sand Castles", var optaget til filmen men blev ikke brugt. Det optræder derfor på albummet som en "bonussang", LP-pladen består således af i alt 10 numre.

Sangene var:

Side 1 
 "Paradise, Hawaiian Style" (Bill Giant, Bernie Baum, Florence Kaye) 
 "Queenie Wahine's Papaya" (Bill Giant, Bernie Baum, Florence Kaye) 
 "Scratch My Back (Then I'll Scratch Yours)" (Bill Giant, Bernie Baum, Florence Kaye) 
 "Drums Of The Islands" (Sid Tepper & Roy C. Bennett) 
 "Datin'" (Fred Wise & Randy Starr)

Side 2 
 "Dog's Life" (Ben Weisman & Sid Wayne) 
 "House Of Sand" (Bill Giant, Bernie Baum, Florence Kaye) 
 "Stop Where You Are" (Bill Giant, Bernie Baum, Florence Kaye) 
 "This Is My Heaven" (Bill Giant, Bernie Baum, Florence Kaye) 
 "Sand Castles" (David Hess & H. Goldberg)

"Queenie Wahine's Papaya" og "Datin'", som blev indspillet hhv. 27. juli og 26. juli 1965 er duetter, hvor Elvis synger sammen med den 10-årige Donna Butterworth.

"Scratch My Back (Then I'll Scratch Yours)" var en duet mellem Elvis Presley og Marianna Hill og blev indspillet 26. juli 1965.

Referencer 

Elvis Presley-albums
Noah Cyrus

Noah Lindsey Cyrus (født 8. januar 2000) er en amerikansk barneskuespiller og sanger. Hun fik sin første rolle i en alder af 3, hvor hun spillede Gracie Hebert i fire episoder af sin far, Billy Ray Cyrus', tv-serie Doc. Hun var baggrundsdanser i Hannah Montana: The Movie og har også optrådt i små roller i Disney Channel-serien Hannah Montana. I 2016 udkom hendes første single “Make me (cry)”, og herefter har hendes sangkarriere taget form. Hun har været opvarmningsnavn for Katy Perrys turné, Witness.

I 2020 udkom hendes album “THE END OF EVERYTHING”, hvor hun i sangen “Young and sad” beskriver hendes følelser om at vokse op som Miley’ søster.

Noah har tideligere datet rapperen Lil Xan.

Opvækst 
Cyrus blev født i Nashville, Tennessee som datteraf countrysangeren Billy Ray Cyrus og hans kone Leticia "Tish" Cyrus. Cyrus er den yngste af seks; hun har tre halvsøskende Brandi Glenn Cyrus, Trace Demsey Cyrus (som begge er børn af moderen Tish og senere adopteret af hendes far Billy) og Christopher Cody Cyrus (Christopher er barn af faren Billy og hans tidligere kone. Christopher er vokset op et helt andet sted end resten af Cyrus familien, så han har kun set familien nogle få gange) og to helsøskende Miley Ray Cyrus og Braison Chance Cyrus.

Filmografi

Diskografi 
 Temasang fra Ponyo (feat. Fankie Jonas)
 "Driveway" (feat. Miley Cyrus)

Referencer

Eksterne henvisninger 
 
 

Personer fra Nashville 
Børneskuespillere fra USA
Giuseppe Torelli

Giuseppe Torelli (født 22. april 1658 i Verona, Italien, død 8. februar 1709 i Bologna, Italien) var en italiensk violinist, pædagog og komponist, som sammen med Arcangelo Corelli vurderes til at være blandt udviklerne af den barokke concerto og concerto grosso.

Torelli vil først og fremmest blive husket for sine bidrag til udviklingen af den instrumentale concerto, særlig concerti grossi og solo concerto, for strygere og continuo, såvel som værende den mest produktive barokkomponist for trompeter.

Han betragtes af mange som én af de største italienske komponister og violinister nogensinde. Det vides dog ikke hos hvem han studerede violin, selv om han godt kan have været elev af Giacomo Antonio Perti i Bologna. Da han var 26 år, den 27. juni 1684, blev han medlem af Accademia Filarmonica, som suonatore di violino. Han dirigerede capellaet i katedralen San Petronio i Bologna, fra 1686 til 1695. Han var maestro di concerto for hoffet hos Georg Friedrich 2. i årene 1698-99 hvor han præsenterede et oratorium (december 1699), før han vendte tilbage til Bologna i 1701 for herefter at blive violinist i cappella musicale i San Petronio.

Referencer

Eksterne henvisninger 

Komponister fra Italien
Violinister fra Italien
Personer fra Verona
Italienere i 1600-tallet
Italienere i 1700-tallet
Steve Stricker

Steven "Steve" Stricker (født 23. februar 1967 i Edgerton, Wisconsin, USA) er en amerikansk golfspiller, der (pr. oktober 2010) står noteret for ni PGA Tour-sejre gennem sin karriere. Hans bedste resultat i en Major-turnering er en 2. plads, som han opnåede ved US PGA Championship tilbage i 1998.

Stricker har to gange, i 2008 og 2010, repræsenteret det amerikanske hold ved Ryder Cuppen.

PGA-Tour sejre 
 1996: Kemper Open
 1996: Motorola Western Open
 2001: Accenture Match Play Championship
 2007: The Barclays
 2009: Crowne Plaza Invitational at Colonial
 2009: John Deere Classic
 2009: Deutsche Bank Championship
 2010: Northern Trust Open
 2010: John Deere Classic

Eksterne henvisninger 
 Spillerinfo 

Golfspillere fra USA
Personer fra Wisconsin
Dustin Johnson

Dustin Hunter Johnson (født 22. juni 1984 i Columbia, South Carolina, USA) er en amerikansk golfspiller, der (pr. oktober 2010) står noteret for fire PGA Tour-sejre gennem sin karriere. Hans bedste resultater i Major-turneringer er to 1. pladser, som han har opnået ved US Open i 2016 og ved Masters i 2020.

Johnson var i 2010 en del af det amerikanske hold ved Ryder Cuppen.

PGA Tour-sejre 
 2008: Turning Stone Resort Championship
 2009: AT&T Pebble Beach National Pro-Am
 2010: AT&T Pebble Beach National Pro-Am
 2010: BMW Championship

Eksterne henvisninger 
 Spillerinfo 

Golfspillere fra USA
Personer fra South Carolina
Matt Kuchar

Matthew Gregory "Matt" Kuchar (født 21. juni 1978 i Winter Park, Florida, USA) er en amerikansk golfspiller, der (pr. oktober 2010) står noteret for tre PGA Tour-sejre gennem sin professionelle karriere. Hans bedste resultat i en Major-turnering er en 6. plads, som han opnåede ved US Open i 2010.

Kuchar repræsenterede i 2010 det amerikanske hold ved Ryder Cuppen.

PGA Tour-sejre 
 2002: Honda Classic
 2009: Turning Stone Resort Championship
 2010: The Barclays

Eksterne henvisninger 

 Kuchars egen hjemmeside
 Spillerinfo 

Golfspillere fra USA
Personer fra Florida
Jeff Overton

Jeffrey Laurence "Jeff" Overton (født 28. maj 1983 i Evansville, Indiana, USA) er en amerikansk golfspiller, der spiller på PGA Touren. Han har (pr. oktober 2010) endnu ikke vundet en turneringssejr på touren, og hans bedste resultat i en Major-turnering er en 11. plads, som han opnåede ved British Open i 2010.

Overton er en gang, i 2010, blevet udtaget til det amerikanske hold ved Ryder Cuppen.

Eksterne henvisninger 
 Spillerinfo 

Golfspillere fra USA
Personer fra Indiana
Rickie Fowler

Rick Yutaka "Rickie" Fowler (født 13. december 1988 i Anaheim, Californien, USA) er en amerikansk golfspiller, der spiller på PGA Tour. Han har (pr. juni 2022) vundet 5 gange på PGA Tour, og hans bedste resultat i en Major-turnering er hans tre 2.-pladser, som han opnåede ved The Open i 2014, US Open i 2014 og Masters i 2018.

Fowler er fire gange blevet udtaget til det amerikanske hold ved Ryder Cuppen.

Eksterne henvisninger 
 Fowlers egen hjemmeside 
 Spillerinfo 

Golfspillere fra USA
Personer fra Californien
Indiansk-amerikanere
Christian Kettel Thomsen

Christian Kettel Thomsen (født 23. august 1959) er økonom (cand.polit.) og siden februar 2023 direktør for Danmarks Nationalbank. Tidligere har han været departementschef i først Finansministeriet 2005-10 og siden 2010-20 i Statsministeriet, hvor han i begge stillinger afløste Karsten Dybvad. I januar 2020 blev han indstillet til posten som vicedirektør i Den Europæiske Investeringsbank fra 1. august 2020. Han havde sin sidste arbejdsdag som departementschef 10. januar 2020 og blev derefter kommitteret i Erhvervsministeriet indtil sin tiltræden i investeringsbanken.

Karriere 

Christian Kettel Thomsen startede sin erhvervskarriere lidt utraditionelt for en senere departementschef, idet han som 16-årig drog til søs som skibsdreng for rederiet A.P. Møller - Mærsk. Siden avancerede han til skibskok og hovmester, inden han i 1985 lagde sømandslivet på hylden. 
I 1991 blev han cand.polit. og ansat som fuldmægtig i Finansministeriet, hvorefter han fulgte en mere traditionel embedsmandskarriere som bl.a. ministersekretær, kontorchef og afdelingschef i samme ministerium, indtil han i 2005 blev dets departementschef. Fem år senere fortsatte han i samme stilling som departementschef for Lars Løkke Rasmussen i Statsministeriet.

Rollen som departementschef 

I 2016 blev Christian Kettel Thomsen nævnt som Danmarks fjerdemest magtfulde person, lige efter de tre toppolitikere Lars Løkke Rasmussen,Claus Hjort Frederiksen og Kristian Thulesen Dahl. Samtidig var han med en årsløn på 2,1 mio. kr. blandt de absolut højstlønnede embedsmænd i Danmark.

Han betegnes af kilder tæt på som en slidertype, en leder af den gamle skole og meget driftsikker, men modtog dog kritik for sin rolle, da han ved regeringsskiftet i 2011 sammen med en kollega overbragte Henrik Sass Larsen beskeden om, at han ikke kunne blive sikkerhedsgodkendt som minister. De to departementschefer undlod at tage notat fra det pågældende møde, hvilket var i strid med offentlighedsloven og blev kritiseret af Folketingets Ombudsmand.

Kilder 

Danskere i 1900-tallet
Danskere i 2000-tallet
Økonomer fra Danmark
Personer i Kraks Blå Bog
Kommandører af Dannebrog
Departementschefer i Statsministeriet
Departementschefer i Finansministeriet
Nationalbankdirektører fra Danmark
Illum Wikkelsø

Kristian Illum Wikkelsø (15. juli 1919 i Diernæs – 14. februar 1999) var en dansk møbelarkitekt. Han tilhørte generationen af designere, der i 1950'erne og 1960'erne gjorde Danish Design til et verdenskendt fænomen.

Wikkelsø blev først udlært snedker i 1938. Dernæst studerede han videre på Kunsthåndværkerskolen, hvorfra han afgik i 1941. Han blev medarbejder hos Jacob Kjær samt hos makkerparret Peter Hvidt og Orla Mølgaard. I 1954 oprettede Illum Wikkelsø sin egen tegnestue. Han har gennem tiden tegnet flere forskellige møbler, der i dag er blevet klassikere. Blandt de mest kendte er hans gyngestol og hvilestolen model V11. 

Han har arbejdet sammen med N. Eilersen, Holger Christiansen og Farstrup Savværk og Stolefabrik. En vigtig samarbejdspartner var C. F. Christensen, Silkeborg for hvem han designede PLexus-serien og andre lette siddemøbler.

Eksterne henvisninger 
 

Møbelarkitekter fra Danmark
Danskere i 1900-tallet
Snedkere fra Danmark
Rama Sama

Rama Sama  er en novelle skrevet af Anders Bodelsen i 1967. Den indgår i novellesamlingen Rama Sama og andre noveller.

Rama Sama handler om en dreng, som skal kigge på et billede og finde Rama Sama i billedet.

Kilder og henvisninger
  Den originale Rama Sama

Noveller
Litteratur i 1967
Litteratur fra Danmark
Knaberscenen

Knaberscenen er et teater- og biografhus i Aalestrup i Himmerland. 

Knaberscenen kan bruges både til biograf og teatersal. Med opstilling til biograf er der 96 faste pladser. Med teateropstilling er der 96 faste stole + 134 flexstole – i alt 230 pladser. Knaberscenen benyttes af blandt andet til "Membranens" og Aalestrup Naturefterskoles teatervirksomhed.

Eksterne henvisninger 

Biografer i Danmark
Teatre i Danmark
Bygninger, konstruktioner og anlæg i Vesthimmerlands Kommune
Tisbjerg

Tisbjerg er et areal i Kongens Tisted Sogn i Rebild Kommune. Stedbetegnelsen dækker over en gravhøj placeret på toppen af Tisbjerg 73m over havet. Neden for denne bakke ligger gården Tisbjerg bygget i 1938. Ejendommen er et firelænget nedlagt landbrug. Navnet "Tis" stammer formentlig oprindeligt fra oldnordisk og kommer fra det oldnordiske gudenavn "Tyr" som senere er blevet til "Tis" – altså "Tyrs bjerg eller bakke".

Det er også navnet på et lille husmandssted fra 1938.

Lokaliteter i Rebild Kommune
Vallensbæk Statsskole

Vallensbæk Statsskole også "Valley High" var et dansk gymnasium og hf-kursus, beliggende tæt ved Albertslund Station i Albertslund, men i Vallensbæk Kommune. Gymnasiet blev oprettet 1969 som Vallensbæk Statsskole skiftede navn til Vallensbæk Gymnasium 1986 og Vallensbæk HF 1989. Det indgik 2003 i en fusion med Albertslund Amtsgymnasium og dannede Kongsholm Gymnasium & HF.

Svend Andersen var skolens rektor 1971-1993.

Kendte studenter 
 1974 Claus Colliander: student (Vallensbæk Statsskole)
 1976 Claes Johansen: student (Vallensbæk Statsskole)
 1977 Kim Fupz Aakeson: HF-eksamen (Vallensbæk Statsskole)
 Ukendt år: Jim Stjerne Hansen, HF-eksamen
 1994 Anders Matthesen, HF-eksamen (Vallensbæk HF)

Eksterne henvisninger 
 http://www.vallensbaek-hf.dk/hc3.asp

Nedlagte gymnasier i Danmark
Statsskole
Etableret i 1969
Ophørt i 2003
Keiji Mutoh

Keiji Mutoh (født d. 23. december 1962) er en japansk fribryder. Han er en af de allerstørste navne indenfor Pro Wrestling, eller Puroresu, i Japan.

Eksterne henvisninger 

 

Wrestlere fra Japan
Fritz Hansen

Fritz Hansen har flere betydninger:

 Fritz Hansen (virksomhed) – en dansk møbelfabrik, grundlagt 1872
 Fritz Hansen (møbelsnedker) (1847-1902) – en dansk møbelsnedker, grundlægger af fabrikken af samme navn
 Fritz Hansen (officer) (1855-1921) – dansk officer, forsikringsdirektør og formand for Danmarks Idræts-Forbund (fulde navn: Fritz Edvard Hansen)
 Fritz Hansen (skattedirektør) (1887-1973) – en dansk skattedirektør
 Fritz Hansen den yngre (1902-1987) – en dansk møbelsnedker og erhvervsleder (fulde navn: Poul Fritz Hansen)
Fritz Hansen (møbelsnedker)

Fritz Hansen (21. marts 1847 i Nakskov – 30. juli 1902 i København) var en dansk møbelsnedker, der grundlagde virksomheden af samme navn.

Fritz Hansen blev udlært snedker og kabinetmager i sin fødeby Nakskov og som 25-årig tog han til hovedstaden, hvor han i 1872 tog borgerskab. Den egentlige møbelproduktion startede nogle år senere i 1885 i København og blev i løbet af få år til en blomstrende forretning på Christianshavn i den centrale del af København. I 1896 blev forretningen udvidet betydeligt, idet Fritz Hansen erhvervede en grund i Lillerød, hvor han to år senere åbnede eget savværk (Lillerød Savværk). I 1899 overtog Fritz Hansens søn og efterfølger, Christian E. Hansen (1874-1954), virksomheden, der da beskæftigede 50 mand.

Han er begravet på Vestre Kirkegård.

Et IC3-tog er opkaldt efter Fritz Hansen.

Noter 

 

Møbelarkitekter fra Danmark
Personer fra Nakskov
Danskere i 1800-tallet
Snedkere fra Danmark
Fabrikanter fra Danmark